Pɛl 10
Ruaacni pɛlä Thɔ-lo-mon
1
Gat mi pɛl jakɛ
lɔc gua̱n kä tɛth,
kä gat mi dɔ̱a̱r ɛ riɛk
kä man.
2
Ria̱ŋ mi jeki kɛ duɔ̱ɔ̱p
mi jiäk thilɛ jɛ luɔt,
duundɛ ɣöö cuŋ /ka̱nkɛ
raan li̱th.
3
Kuoth Nhial /cɛ gua̱n cuŋni
päl buɔth,
duundɛ ɣöö penɛ ji̱ dueeri
tin görkɛ ɛ kɛn.
4
Kä duaal pua̱a̱ny no̱o̱ŋɛ can,
kä la̱t mi di̱i̱t no̱o̱ŋɛ ria̱ŋ.
5
Kä gat mi ruul bɛl kɛ mäy pɛlɛ,
duundɛ ɣöö gat in la nin
ni jɛn,
kɛ gua̱a̱th ŋër bɛɛl
no̱ŋɛ gua̱n pöc.
6
Puɔ̱th akɛ gua̱n cuŋni,
kä ruac gua̱n dueeri ɛ ko̱r.
7
Kä kɛ̈k raam mi gua̱n cuŋni
ɛ puɔ̱th,
duundɛ ɣöö ruec ciöt
gua̱n dueeri.
8
Kä ram mi pɛl tiitdɛ luek,
duundɛ ɣöö ram mi ruac
dɔ̱ɔ̱rä bathɛ.
9
Nɛy tin tekɛ luthä bikɛ
kään kä bikɛ tekɛ mal,
duundɛ ɣöö nɛy tin thil luth
bakɛ käp.
10
Kä ram mi ruac kä duäny
kɛ waŋdɛ, no̱o̱ŋɛ da̱k,
duundɛ ɣöö ram mi gaak duer
lätdɛ ni mal.
11
Kä ram mi gua̱n cuŋni
latdɛ ni tëk,
duundɛ ɣöö gua̱n dueeri
latdɛ ni ko̱r.
12
Lo̱k la jiɛɛcɛ ni rik,
kä nhök kumɛ kuethni diaal piny.
13
Kä ram mi ŋäc ŋɔak tëë kɛ pɛl,
ku duäc lɛ tekɛ nɛy tin
thil pɛl.
14
Nɛy tin ŋa̱ckɛ ŋɔak,
jëkɛ pɛl,
ku ruac raam mi dɔ̱a̱r da̱k
lɛ ti̱eec thiäkä.
15
Kä ria̱ŋ raam mi riäŋ riäŋ
gaŋɛ jɛ,
kä can däkɛ ram mi gäc.
16
Muc nɛɛni ti ji̱ cuŋni ɛ tëk,
kä min jek ji̱ dueeri jɛ
no̱o̱ŋɛ duer.
17
Kä ram mi tiit ruac
tëë dup teekä,
ku ram in lo̱k luek lɛ bath.
18
Kä ram mi teey tin lökɛ
ɛ gua̱n kacä,
kä ram mi lat ŋɛ̈r ɛ dɔ̱a̱r.
19
Kä ram mi ruac ɛlɔ̱ŋ
/ci duer nɔ̱a̱n kɛ jɛ,
duundɛ ɣöö ram tiit ruacdɛ,
pɛlɛ.
20
Ruac raam mi gua̱n cuŋni
ce̱tdɛ nikɛ ciɛk in bo̱r,
ku ca̱r raam mi tekɛ dueer
lɛ thil luɔt.
21
Kä ruac gua̱n cuŋni
teekɛ nɛy ti ŋuan,
ku nɛy tin dɔa̱a̱r lɛ li̱w kɛ
kui̱c ŋɔaani.
22
Kä puɔ̱th Kuɔth Nhial
no̱o̱ŋɛ ria̱ŋ,
kä thilɛ rik ti matdɛ thi̱n.
23
Kä nɛy tin dɔa̱a̱r tɛth lo̱ckiɛn
kɛ lätni dueeri,
ku nɛy tin ŋa̱ckɛ ŋɔak lo̱ckiɛn
lɛ tɛɛth kɛ pɛl.
24
Bi ji̱ dueeri jek
in tin dual kɛn kɛ jɛ,
kä ba ji̱ cuŋni ka̱m min
go̱o̱r kɛn ɛ.
25
Mi wä jiɔam puɔ̱t,
bɛ ji̱ dueeri lɔk,
duundɛ ɣöö bi ji̱ cuŋni te thi̱n
amäni cäŋ kɛl.
26
Kä mi ci ram mi duaal ja̱k,
ce̱t ta̱a̱dɛ nikɛ mi wac
kɛnɛ lɛc,
kɛ tol mi cam waŋ nath.
27
Kä luth Kuɔth Nhial jakɛ
tëk kä bär,
ku tëk gua̱n dueeri lɛ ciak.
28
Kä min ŋääth gua̱n cuŋni jɛ
ɛ tɛ̈th lɔaac,
kä li̱ep ji̱ dueeri thilɛ
jɛ luɔt.
29
Kuoth Nhial gaŋɛ ji̱ cuŋni,
kä däkɛ nɛy tin la̱tkɛ jiäk.
30
Kä thilɛ mi bi ji̱ cuŋni wany,
duundɛ ɣöö ci ji̱ dueeri bi tëk
wi̱i̱ muɔ̱ɔ̱n.
31
Kä nɛy tin ŋa̱ckɛ ŋɔak
latkɛ ni pɛl,
kä ba lëëp tin latkɛ da̱k woc.
32
Kä lëëp nɛɛni ti ji̱ cuŋni
latkɛ ti nhɔakɛ,
ku lëëp ji̱ dueeri lɛ lat
ni jiäk.
